ระเบียบกรมการขนส่งทางบกว่าด้วยการพักใช้หรือเพิกถอนใบอนุญาตเป็นผู้ขับรถตามกฎหมายว่าด้วยการขนส่งทางบกพ.ศ.๒๕๖๑ ตามที่ได้มีระเบียบกรมการขนส่งทางบกว่าด้วยการพักใช้หรือเพิกถอนใบอนุญาตเป็นผู้ขับรถตามกฎหมายว่าด้วยการขนส่งทางบก พ.ศ. ๒๕๕๗ ลงวันที่ ๑๓ มีนาคม ๒๕๕๗ซึ่งแก้ไขเพิ่มเติมโดยระเบียบกรมการขนส่งทางบกว่าด้วยการพักใช้หรือเพิกถอนใบอนุญาตเป็นผู้ขับรถตามกฎหมายว่าด้วยการขนส่งทางบก(ฉบับที่ ๒) พ.ศ. ๒๕๕๙ ลงวันที่ ๒๒ มกราคม ๒๕๕๙ ไว้แล้ว นั้นโดยที่เป็นการสมควรเพิ่มเติมข้อหาความผิดฐานไม่ใช้เครื่องอุปกรณ์และส่วนควบของรถหรืออุปกรณ์และเครื่องมือเครื่องใช้ที่จำเป็นตามที่กฎหมายกำหนดเป็นกรณีที่ผู้ขับรถอาจถูกพักใช้หรือเพิกถอนใบอนุญาตเป็นผู้ขับรถได้เพื่อให้การบังคับใช้กฎหมายเป็นไปอย่างมีประสิทธิภาพมากยิ่งขึ้นและสมควรรวมระเบียบทั้งสองฉบับดังกล่าวให้เป็นฉบับเดียวกันเพื่อให้เกิดความสะดวกในการอ้างอิงและบังคับใช้กฎหมายอาศัยอำนาจตามความในมาตรา ๑๐๙ แห่งพระราชบัญญัติการขนส่งทางบก พ.ศ. ๒๕๒๒อธิบดีกรมการขนส่งทางบกจึงวางระเบียบไว้ ดังต่อไปนี้ข้อ๑ ระเบียบนี้เรียกว่าระเบียบกรมการขนส่งทางบกว่าด้วยการพักใช้หรือเพิกถอนใบอนุญาตเป็นผู้ขับรถตามกฎหมายว่าด้วยการขนส่งทางบกพ.ศ. ๒๕๖๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิก(๑)ระเบียบกรมการขนส่งทางบกว่าด้วยการพักใช้หรือเพิกถอนใบอนุญาตเป็นผู้ขับรถตามกฎหมายว่าด้วยการขนส่งทางบกพ.ศ. ๒๕๕๗ ลงวันที่ ๑๓ มีนาคม ๒๕๕๗(๒)ระเบียบกรมการขนส่งทางบกว่าด้วยการพักใช้หรือเพิกถอนใบอนุญาตเป็นผู้ขับรถตามกฎหมายว่าด้วยการขนส่งทางบก(ฉบับที่ ๒) พ.ศ. ๒๕๕๙ ลงวันที่ ๒๒ มกราคม ๒๕๕๙ข้อ๔ บรรดาระเบียบ ข้อบังคับหรือคำสั่งอื่นใด ซึ่งขัดหรือแย้งกับระเบียบนี้ ให้ใช้ระเบียบนี้แทนข้อ๕ ในระเบียบนี้ใบอนุญาต หมายความว่าใบอนุญาตเป็นผู้ขับรถตามพระราชบัญญัติการขนส่งทางบก พ.ศ.๒๕๒๒ระบบงานหมายความว่าระบบสารสนเทศของกรมการขนส่งทางบกที่ใช้บันทึกข้อมูลการกระทำความผิดของผู้ได้รับใบอนุญาตนายทะเบียน หมายความว่า นายทะเบียนกลางนายทะเบียนประจำจังหวัด และผู้ได้รับมอบหมายจากนายทะเบียนกลางหรือนายทะเบียนประจำจังหวัด ให้เป็นผู้ทำการแทนในส่วนที่เกี่ยวกับการสั่งพักใช้หรือการเพิกถอนใบอนุญาตข้อ ๖บรรดาความผิดตามพระราชบัญญัติการขนส่งทางบก พ.ศ. ๒๕๒๒ ที่นายทะเบียนจะสั่งพักใช้หรือเพิกถอนใบอนุญาตให้แบ่งออกเป็น๓ กลุ่มดังนี้กลุ่มที่๑ ความผิดทั่วไป เป็นความผิดที่มีโทษปรับสถานเดียวกลุ่มที่๒ ความผิดที่มีผลกระทบต่อความปลอดภัยสาธารณะ เป็นความผิดที่ก่อให้เกิดความเดือดร้อนแก่ผู้โดยสารหรือกระทบต่อความปลอดภัยและประโยชน์สาธารณะ หรือส่งผลให้การบังคับใช้กฎหมายเสื่อมประสิทธิภาพกลุ่มที่๓ ความผิดร้ายแรง เป็นความผิดที่มีโทษจำคุกข้อหาความผิด การเปรียบเทียบปรับ การอบรมระยะเวลาการสั่งพักใช้และการสั่งเพิกถอนใบอนุญาตให้เป็นไปตามที่กำหนดไว้ในบัญชี๑ - ๓ ท้ายระเบียบนี้ข้อ๗ การพิจารณาใช้มาตรการพักใช้หรือเพิกถอนใบอนุญาตตามที่กำหนดไว้ในบัญชี๑ และ ๒ ต้องเป็นกรณีผู้ได้รับใบอนุญาตกระทำความผิดซ้ำในข้อหาเดียวกันภายในกำหนด ๒ปี นับแต่วันที่ได้กระทำความผิดครั้งแรกข้อ๘ ในกรณีปรากฏข้อเท็จจริงว่าการกระทำของผู้ได้รับใบอนุญาตส่งผลกระทบต่อชื่อเสียง หรือภาพพจน์ของประเทศหรือเป็นการขับรถโดยไม่คำนึงถึงความปลอดภัยหรือความเดือดร้อนของผู้อื่นหรือก่อให้เกิดอุบัติเหตุร้ายแรงจนทำให้มีผู้บาดเจ็บ หรือเสียชีวิตจำนวนมากให้นายทะเบียนพิจารณาสั่งพักใช้หรือเพิกถอนใบอนุญาตทันทีตามพฤติการณ์แห่งการกระทำความผิดโดยไม่ต้องดำเนินการตามที่กำหนดไว้ในข้อ ๖ และข้อ ๗ข้อ ๙ในกรณีที่มีการลงโทษผู้ได้รับใบอนุญาตที่กระทำความผิด ให้ตรวจสอบข้อมูลการกระทำความผิดของบุคคลนั้นจากระบบงานหากเป็นไปตามหลักเกณฑ์การสั่งพักใช้หรือเพิกถอนใบอนุญาตตามที่กำหนดไว้ในบัญชี๑ - ๓ ให้ผู้ตรวจการแจ้งต่อนายทะเบียนเพื่อออกคำสั่งพักใช้หรือเพิกถอนใบอนุญาตคำสั่งพักใช้หรือเพิกถอนใบอนุญาตให้มีผลนับแต่วันที่ออกคำสั่งเป็นต้นไปข้อ ๑๐ให้นายทะเบียนแจ้งคำสั่งพักใช้หรือเพิกถอนใบอนุญาตให้ผู้กระทำความผิดทราบทางไปรษณีย์ตอบรับคำสั่งพักใช้หรือเพิกถอนใบอนุญาตให้ระบุรายละเอียดข้อเท็จจริงที่เป็นพฤติการณ์แห่งการกระทำความผิดข้อหาความผิดและข้อกฎหมายที่อ้างอิง รวมทั้งสิทธิอุทธรณ์ตามตัวอย่างแนบท้ายระเบียบนี้การอุทธรณ์ไม่เป็นการทุเลาการบังคับตามคำสั่งพักใช้หรือเพิกถอนใบอนุญาตข้อ๑๑ เมื่อดำเนินการพักใช้หรือเพิกถอนใบอนุญาตแล้วให้นายทะเบียนแจ้งไปยังผู้ประกอบการขนส่งหรือผู้เป็นเจ้าของรถทราบเพื่อสั่งให้ผู้นั้นหยุดปฏิบัติหน้าที่เป็นผู้ขับรถตามตัวอย่างแนบท้ายระเบียบนี้ข้อ๑๒เพื่อประโยชน์ในการตรวจสอบประวัติผู้ได้รับใบอนุญาตเมื่อมีการจับกุมหรือลงโทษผู้ได้รับใบอนุญาตที่กระทำความผิดให้ผู้เกี่ยวข้องจัดให้มีการบันทึกรายละเอียดข้อมูลการกระทำความผิดให้ครบถ้วนถูกต้องลงในระบบงานอย่างช้าภายในวันทำการถัดไปข้อ๑๓ ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ประกาศณ วันที่ ๑๐ สิงหาคม พ.ศ. ๒๕๖๑สนิท พรหมวงษ์อธิบดีกรมการขนส่งทางบก[เอกสารแนบท้าย]๑.บัญชี ๑ กลุ่มความผิดทั่วไป๒. บัญชี๒ กลุ่มความผิดที่มีผลกระทบต่อความปลอดภัยสาธารณะ๓.บัญชี ๓ กลุ่มความผิดร้ายแรง๔.ตัวอย่างคำสั่งพักใช้ตามบัญชี ๑ - ๒๕. ตัวอย่างคำสั่งเพิกถอนตามบัญชี๒๖.ตัวอย่างคำสั่งพักใช้ตามบัญชี ๓๗.ตัวอย่างคำสั่งเพิกถอนตามบัญชี ๓๘.ตัวอย่างหนังสือแจ้งผู้ได้รับใบอนุญาตประกอบการขนส่ง(ดูข้อมูลจากภาพกฎหมาย)ชญานิศ/จัดทำ๒๘มีนาคม ๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๓๓๔ ง/หน้า ๑/๒๘ ธันวาคม ๒๕๖๑